Am Mäntig Namittag simmer de mit de Schuel no e Stadtfüehrig go mache. Viel gseh vo Santiago hämer, viel verstande was de Typ vo de Schuel verzellt hät hani  aber nöd. Am Zischtig hämer en ganz normale Schueltag ghaa: am 9i fangt d'Schuel aa, gäge 11i gits e Pause und am 1is isch d'Schuel fertig und mer gaht go zMittag ässe - kompletti "Tagesmenu" für CHF 5 (Vorspiis, Hauptgang, Dessert, inkl. frischem Fruchtsaft) - das isch würkli cool. Usserdem isst mer da au wieder besser als i de "änglisch aaghuchte" Länder.